Netflix a ales-o pe actrița care o va juca pe Prinţesa Diana în "The Crown“.
Actrița australiană Elizabeth Debicki va interpreta rolul Prinţesei de Wales. Elizabeth a mai jucat şi în "The Great Gatsby", "Widows" sau "Guardians of the Galaxy". Incepând cu sezonul 5, alţi noi actori se vor alătura serialului, printre aceştia şi Jonathan Pryce.
Netflix a anunţat cine este norocoasa actriţă care va interpreta rolul mult aşteptat al Prinţesei Diana, în ultimele două sezoane ale serialului "The Crown".Pe pagina oficială a serialului, tânăra îți spune ce simte după ce a primit acest rol, la care nici nu visa: "Spiritul Prinţesei Diana, cuvintele şi acţiunile ei trăiesc în inimile multor oameni. Este cu adevarat un privilegiu şi o onoare să mă alătur acestei capodopere cinematografice care mi-a creat dependenţă încă din prima zi".Actriţa de doar 29 de ani va fi printre puţinii actori non-britanici ai serialului. Începând cu penultimul sezon, rolul Prinţului Philip va fi interpretat de Jonathan Pryce, Leslie Manville va fi Prinţesa Margaret, iar Imelda Staunton a fost aleasă pentru rolul Reginei Elizabeth.Netflix a anunţat iniţial că drama monarhiei britanice se va încheia cu sezonul 5 al serialului, însă de curând au anunţaţ că va urma şi sezonul 6. Astfel, rolul Prinţesei Diana va fi prezent în ambele sezoane.